جمهور باشقانی رجب طیب اردوغان G20  لیدرلر ذیروسینده ایشتیراک ائتمک اوچون ژاپونیانین اوساکا شهرینه گئتدی.
بورادا گؤروش‌لره باشلایان اردوغانا موکوقاوا (Mukogawa  ) قادین اونیورسینین فخری دوکتور آدی وئریلدی.
اردوغان مراسیمده چیخیش ائده‌رک قاچقین مسئله‌سینه توخوندو، بونونلا باغلی آوروپا اؤلکه‌لرینی تنقید ائتدی.
تورکیه سرحدلرینه 3،6  میلیون‌دان چوخ سوریه-لی نین توپلاشدیغینی، عراق-لی و افغان‌لارین دا اولدوغو 4 میلیونا یاخین قاچقینا هئچ بیر آیری-سئچکی‌لیک ائتمه‌دن قاپی‌لارینی و کؤنول‌لرینی آچدیق‌لارینی بیلدیرن اردوغان بون‌لاری سؤیله‌دی: "بعضی‌لرینه رغما بونو ائتدیک. بیر سیرا باتی قونشوموز هوندور دیوارلار آرخاسیندا گیزلنمه‌یه، تیکان‌لی مفتیل‌لر آرخاسیندا امین-آمان‌لیق آختارماغا اوستونلوک وئردی‌لر. نه اؤولادلاری‌نین کیچیک جان‌سیز بدن‌لرینه ساریلان آنا‌لارین، آتا‌لارین ناله‌لری، نه حبس‌خانا‌لاردان عکس اولونان ایشگنجه گؤرونتولری، نه ده معصوم اوشاق‌لارین گؤز یاش‌لاری تأسف کی، بعضی‌لری‌نین حرکته کئچمه‌سی اوچون کیفایت ائتمه‌دی. هانسی شرط‌لر آلتیندا اولورسا-اولسون، تورکیه ائتنیک منسوبیتینه، اینانجینا، دری‌سی‌نین رنگینه باخما‌دان مظلوم لارا صاحب چیخماغا داوام ائده‌جک".
جمهور باشقانی اردوغان ژاپونیا‌داکی 80 قادین اونیورسیته سینی آراش‌دیرا‌جاق‌لارینی و تورکیه-‌ده ده بو آددیمی آتا‌جاق‌لارینی قئید ائتدی.
دیگر طرف‌دن، اوساکادا 28-29 ژوئن تاریخ‌لرینده کئچیریله‌جک G-20  لیدرلر ذیروسینده  اس-400 هاوا و راکت مودافعه سیستم‌لری‌نین باش‌لیجا مسئله‌لردن بیری اولماسی گؤزلنیلیر.
سیستم‌لرین تحویلیندن اول ذیروه ده روسیا پرزیدنتی ولادیمیر پوتین ایله تکبتک گؤروشه‌جک اولان جمهور باشقانی رجب طیب اردوغان، امریکانین پرزیدنتی دونالد ترامپ ایله ده بیر آرایا گله‌جک.
ذیروه ده سوریه باشدا اولماقلا، بولگه سل مسئله‌لر گئنیش شکیلده موذاکیره اولونا‌جاق.
اردوغان اس-400-لرین آلیمینا قارشی چیخان ترامپ ایله پروبلئم‌لی مسئله‌لری تکبتک موذاکیره ائده‌جک.
جمهور باشقانی اردوغان ذیروه دن سونرا پایتاخت توکیودا دا دانیشیق‌لار آپارا‌جاق.
